title: Val de Tena
text: A Val de Tena se troba en a vesant sud de lo Pireneu, en a comarca de l'Alto Galligo y la trescruza o río Galligo de norte ta sud. B'ha dos entibos en o río: o de Lanuza y o de Búbal. O Estreito Closura u de Santa Elena sinyala la dentrata en a val dende a Tierra de Biescas. Ye comunicata con a val d'Osal, en o Biarn, por o puerto de lo Portalet de ra Nieu.
  
  Os lugars d'a Val son O Fornigal, Sallent de Galligo, Lanuza, Escarriella, Pandicosa, O Pueyo de Tena, Sandiniés, Tramacastiella, Piedrafita, Oz de Tena, Búbal, Saqués y Polituara.
  
  A suya economía ye tradicionalment ganadera con bella cosa d'agricultura y actualment tamién s'alazeta en o turismo, sobre tot relacionato con a nieu, y en os recursos hidroelectricos.
  
  Ye rodiata de monts de más de 3.000 metros, como son o pico Os Moros, Vachimanya u Os infiernos.
  
  O chentilicio d'a val ye tensino/a, igual como lo dialecto de l'aragonés que charran os suyos habitants.
  
  División administrativa tradicional
  Dica 1836 a val se trestallaba oficialment en tres quinyons estando Sallent a unica villa y capecera d'a val:
  Quinyón de Sallent: formato por as localidatz de Sallent y Lanuza.
  Quinyón de Partaqua: formato por as localidatz de Escarriella, Tramacastiella, Sandiniés, Piedrafita, Saqués y Búbal.
  Quinyón de Pandicosa: formato por as localidatz de Pandicosa, O Pueyo y Oz.
  A Chunta Cheneral d'a Val de Tena yera la institución que s'encargaba d'os afers entre os distintos quinyons. A suya seu yera en as Casas d'a val, en O Pueyo, capital administrativa d'a val.
  
  Referencias
  
  Vinclos externos
  Pachina d'a Val de Tena
  
  Alto Galligo
  Tena
  Tena
  Tena